b'\n_START_ARTICLE_\nKurjerinis laivas\n_START_PARAGRAPH_\nKurjerinis laivas (rus. \xd0\xbf\xd0\xbe\xd1\x81\xd1\x8b\xd0\xbb\xd1\x8c\xd0\xbd\xd0\xbe\xd0\xb5 \xd1\x81\xd1\x83\xd0\xb4\xd0\xbd\xd0\xbe; angl. Dispatch boat)\xc2\xa0\xe2\x80\x93 nedidelis, o kartais ir didelis, karo laivas, ve\xc5\xbeioj\xc4\x99s karinius prane\xc5\xa1imus bei siuntas i\xc5\xa1 vieno laivo \xc4\xaf kit\xc4\x85 laiv\xc4\x85, i\xc5\xa1 laivo \xc4\xaf krant\xc4\x85 ar atgal, kartais i\xc5\xa1 vieno kranto punkto \xc4\xaf kit\xc4\x85. Kurjerinius laivus naudodavo, kai neb\xc5\xabdavo kito b\xc5\xabdo prane\xc5\xa1imams perduoti ar kitas perdavimo b\xc5\xabdas buvo per l\xc4\x97tas ar nesaugus. Kurjeriniai laivai kartais aptarnaudavo diplomatines atstovybes u\xc5\xbesienyje._NEWLINE_Da\xc5\xbenai laivai kurjeriniais b\xc5\xabdavo laikinai._NEWLINE_Pana\xc5\xa1us laiv\xc5\xb3 tipas buvo paketbotai\xc2\xa0\xe2\x80\x93 civiliniai prekiniai laivai, kurie perve\xc5\xbedavo pa\xc5\xa1t\xc4\x85 i\xc5\xa1 vieno uosto \xc4\xaf kit\xc4\x85.\n_START_SECTION_\nKurjeriniai laivai JAV kariniame laivyne\n_START_PARAGRAPH_\nJAV kariniame laivyne kurjeriniai laivai buvo vadinami dispatch boat. Jie perve\xc5\xbedavo prane\xc5\xa1imus tarp auk\xc5\xa1to rango karinink\xc5\xb3, esan\xc4\x8di\xc5\xb3 skirtinguose laivuose ar pakrant\xc4\x97s punktuose. Pvz., generolas Ulysses S. Grant Vird\xc5\xbeinijos kampanijos metu ry\xc5\xa1\xc4\xaf su kariniu laivynu palaik\xc4\x97 kurjeriniais laivais._NEWLINE_1776\xc2\xa0m. kontinentinio karinio laivyno laivas \xe2\x80\x9eLynch\xe2\x80\x9c buvo panaudotas kaip kurjerinis laivas ir su slaptu prane\xc5\xa1imu buvo pasi\xc5\xb3stas \xc4\xaf Pranc\xc5\xabzij\xc4\x85. Irgi su slaptu atsakymu gr\xc4\xaf\xc5\xbedamas \xc4\xaf JAV jis buvo u\xc5\xbegrobtas brit\xc5\xb3 laivyno, ta\xc4\x8diau Pranc\xc5\xabzijos prane\xc5\xa1im\xc4\x85 sp\xc4\x97jo sunaikinti._NEWLINE_JAV Pilietinio karo metu buvo naudojama daug kurjerini\xc5\xb3 laiv\xc5\xb3, pvz., \xe2\x80\x9eMassasoit\xe2\x80\x9c, \xe2\x80\x9eGladiolus\xe2\x80\x9c ir \xe2\x80\x9eGeranium\xe2\x80\x9c._NEWLINE_XX a. prad\xc5\xbeioje kurjeriniai laivai dar buvo naudojami, pvz., USS \xe2\x80\x9eVega\xe2\x80\x9c (SP-734).'